**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

Iktatószám: 3242-8 /2017.

**Jegyzőkönyv**

**Készült:** Mónosbél Községi Önkormányzat Képviselő-testületének 2017. március 29. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. A települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló önkormányzati rendelet felülvizsgálata
2. Az önkormányzat 2017. évi közbeszerzési terve
3. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** | ***Határozat határideje*** |
| 19/2017.(III.29.) | Mónosbél Község Önkormányzatának 2017. évi közbeszerzési tervének megtárgyalása | azonnal. |
| 20/2017.(III.29.) | Pályázat kiírása Civil szervezetek részére | 2017. május 24. |
| 21/2017.(III.29.) | Haszonbérleti szerződés megkötése Tüskevár Alapítvány | 2017. március 30. |
| 22/2017.(III.29.) | Együttműködési megállapodás megkötése Bródy Sándor Megyei és Városi Könyvtár | 2017. március 31. |
| 23/2017.(III.29.) | Mónosbél központú agglomeráció szennyvíztisztító telepének korszerűsítése” című Konzorciumi megállapodás aláírása | 2017. március 31. |
| 24/2017.(III.29.) | Lakossági ivóvíz és csatornaszolgáltatás ráfordítás csökkentésére irányuló pályázat benyújtása | folyamatos |
| 25/2017.(III.29.) | Bojnovszky Jánosné rendkívüli gyermekvédelmi támogatás megállapítása | 2017. április 04. |

|  |  |
| --- | --- |
| ***Rendelet száma*** | ***Tárgya*** |
| 3/2017. (III.30.) | A települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015. (II.26.) önkormányzati rendelet módosítása |

Mónosbél, 2017. március 29.

Varga Sándorné Fehér Lászlóné

polgármester címzetes főjegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2017. március 29. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József alpolgármester

Kovács Zoltán önkormányzati képviselő

Hajnákné Koós Zsuzsanna önkormányzati képviselő

**Nem jelent meg:**  Surányi Józsefné önkormányzati képviselő

**Hivatalból jelen van:** Simonka Petra igazgatási előadó

**Jegyzőkönyvvezető**: Zvara Zsoltné

Varga Sándorné polgármester:

Köszönti a képviselő-testület tagjait.

A jelenléti ív alapján megállapítja, hogy az 5 fő képviselő-testületi tag közül 4 fő megjelent, Surányi Józsefné képviselő asszony családi okok miatt nem tud az ülésen részt venni. A döntéshozatalban résztvevők száma: 4 fő, az ülést határozatképesnek nyilvánítja és megnyitja.

Javaslatot tesz a napirendek megtárgyalására.

**NAPIREND**

1. A települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló önkormányzati rendelet felülvizsgálata
2. Az önkormányzat 2017. évi közbeszerzési terve
3. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 4 igen szavazattal elfogadta.

1. **Napirend**

**A települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló önkormányzati rendelet felülvizsgálata**

Varga Sándorné polgármester:

A települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015.(II.26.) önkormányzati rendelet módosításáról minden képviselő-testületi tag megkapta az előterjesztést. Elmondja, hogy a Szociális igazgatásról és szociális ellátásokról szóló törvény kimondja, hogy a szociális ellátások ellenértékeként megállapított térítési díjakat a fenntartónak április 1-jéig kell megállapítania. A temetési támogatásra vonatkozó jövedelemhatár emelését a jövedelmek emelkedése indokolja, így tudjuk minél szélesebb körben támogatni a település lakóit.

Kéri a képviselő-testület tagjait, hogy szavazzanak a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015.(II.26.) önkormányzati rendelet módosításáról az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal elfogadta **a Mónosbél Községi Önkormányzat Képviselő-testületének 3/2017.(III.30.) önkormányzati rendeletét a települési támogatás megállapításának, kifizetésének, folyósításának, valamint felhasználása ellenőrzésének szabályairól és a szociális alapszolgáltatásokról szóló 6/2015.(II.26) önkormányzati rendelet módosításáról**. (1. sz. melléklet)

1. **Napirend**

**Az önkormányzat 2017. évi közbeszerzési terve**

Varga Sándorné polgármester:

Elmondja, hogy a 2017. évi közbeszerzési tervet minden képviselő-testületi tag megkapta. Az önkormányzat ebben az évben közbeszerzési eljárás lefolytatását nem tervezi.

Kéri a képviselő-testület tagjait, hogy szavazzanak az Önkormányzat 2017. évi közbeszerzési tervéről az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el

**19/2017 (III.29.) sz. Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadja Mónosbél Község Önkormányzat 2017. évi közbeszerzési tervét, amely szerint az Önkormányzat 2017-ben közbeszerzési eljárás lefolytatását nem tervezi.

|  |  |  |
| --- | --- | --- |
| **A közbeszerzés tárgya** | **Tervezett eljárás** | **Eljárás tervezett megindítása** |
| - | - | - |

A Képviselő-testület felhatalmazza Varga Sándorné polgármestert a közbeszerzési terv aláírására.

Határidő: azonnal

Felelős: Varga Sándorné polgármester

1. **Napirend**

**Egyéb ügyek, indítványok**

Varga Sándorné polgármester:

Elmondja, hogy az Önkormányzat anyagi lehetőségeitől függően, pénzügyileg is támogatja a közigazgatási területén működő civil szervezetek programjait és működését. A támogatásra a Képviselő-testület a 2017. évi költségvetésről szóló rendeletében működési támogatási előirányzatot állapít meg. Javasolja, hogy a Képviselő-testület írjon ki pályázatot a Civil szervezetek támogatására betervezett előirányzat felosztására.

Kéri a képviselő-testület tagjait, hogy szavazzanak a pályázat kiírásával kapcsolatosan az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el

**20/2017 (III.29.) sz. Képviselő-testületi határozat**

Mónosbél Községi Önkormányzat Képviselő – testülete pályázatot hirdet az Önkormányzat 2017. évi költségvetésében Civil szervezetek számára elkülönített keret terhére.

Mónosbél Községi Önkormányzat Képviselő – testülete az 6/2014. (III. 31.) önkormányzati rendeletében döntött a Civil szervezetek támogatásáról.

Támogatási cél:

Pályázat alapján a civil szervezetek részére támogatás nyújtható:

a.) Működési kiadásaik támogatására,

b.) Közhasznú tevékenységének támogatására,

c.) Civil szervezeteket érintő évfordulók, rendezvények támogatására.

Pályázatot nyújthat be:

Mónosbél Községi Önkormányzat területén működő, a 2011.évi CLXXV. Ectv. Hatálya alá tartozó civil szervezet.

Pályázat keretében az önkormányzat által támogatott tevékenységek:

a.) egészségmegőrzés,

b.) szociális tevékenység (családsegítés, időskorúak gondozása, hátrányos helyzetűek segítse),

c.) kulturális tevékenysége, hagyományápolás,

d.) idegenforgalom,

e.) nevelés, oktatás, képességfejlesztés,

f.) ismeretterjesztés,

g.) testvér-településekkel kapcsolatos tevékenység,

h.) természetvédelem, környezetvédelem, műemlékvédelem,

i.) gyermek- és ifjúságvédelem,

j.) közrend, közbiztonság védelme,

k.) sport, tömegsport

A pályázatnak tartalmaznia kell:

a.) az igényelt támogatás összegét

b.) a támogatandó program leírását.

A pályázathoz csatolandó mellékletek a pályázati eljárásról szóló rendelet 11. § (3) bekezdése szerint.

A pályázati eljárásról szóló rendelet, és a Pályázati adatlap beszerezhető Mónosbél Községi Önkormányzatnál.

A pályázat benyújtásának határideje:

Személyesen vagy ajánlott postai küldeményként: 2017. április 27. 16.00 óráig a Mónosbél Községi Önkormányzathoz (3345 Mónosbél, Kossuth út 3.)

Benyújtandó dokumentum: Pályázati adatlap, mellékletek

Pályázat elbírálásának határideje: 2017. május 24.

Határidő: 2017. május 24.

Varga Sándorné

polgármester

Varga Sándorné polgármester:

Elmondja, hogy a Tüskevár Alapítvány azzal a kéréssel fordult a Képviselő-testülethez, hogy a Mónosbél 106 helyrajzi számú önkormányzat tulajdonát képező ingatlant bérbe szeretné venni, műanyag csomagoló eszközök gyártására – PET palackok zsugorítására. A helyszíni bejárás megtörtént, a katasztrófavédelem és a szociális szakemberek is megfelelőnek találták a helyiséget, így 10 fő szociális otthoni lakó foglalkoztatása valósulhatna meg. A település számára is hasznos lehetne ez a projekt, hisz a jelenleg üresen álló épület használva lenne, napi mozgás lenne, télen fűtve lenne. A lakóknak sem kellene nap, mint nap ingáznia. A bérbevételi időszak: 2017.04.01.napjától 5 évre szólna. A rezsiköltségeket, az átalakítást az Alapítvány megtérítené az önkormányzat részére.

Kéri a Képviselő-testületet a határozati javaslat megtárgyalására és elfogadására.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el.

**21/2017. (III.29.) Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadja, hogy a Mónosbél, Kossuth L. u. 37. szám alatti, 106 helyrajzi számú önkormányzati tulajdonú ingatlant a Tüskevár Alapítvány (3252 Erdőkövesd, Hunyadi János u. 35., székhely: 3397 Maklár, Rákóczi u. 21/A) részére 2017. április 1. napjától 5 évre a rezsiköltségek a Tüskevár Alapítvány által történő megtérítése mellett bérbe adja. A Képviselő-testület felhatalmazza a polgármestert a bérleti szerződés aláírására.

Határidő: 2017. március 31.

Felelős: Varga Sándorné

polgármester

Varga Sándorné polgármester:

A Bródy Sándor Megyei és Városi Könyvtár megkereste a település Önkormányzatát partneri kapcsolat kialakítása céljából. A könyvtár pályázni szeretne könyvtárbusz üzemeltetésére a környező településeken. Amennyiben a pályázat sikeres lenne, 2 hetente 2 órában nyújtana könyvtári szolgáltatást a településen, internet, új könyvek, modern társasjátékok. Az önkormányzatnak a hely és áram biztosításán kívül más kötelezettsége nem lenne. Ötletesnek tartanám e lehetőséget, így egy újabb szolgáltatás bevezetésére kerülhetne sor a településen.

Kéri a Képviselő-testületet az együttműködési megállapodás megtárgyalására és elfogadására.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az együttműködési megállapodás megkötését támogatja.

**22/2017. (III.29.) Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadja, hogy Mónosbél Önkormányzata és a Bródy Sándor Megyei és Városi Könyvtár megállapodást kötnek abból a célból, hogy az Emberi Erőforrás Fejlesztési Operatív Program A könyvtári intézményrendszer tanulást segítő infrastrukturális fejlesztései című felhívására benyújtandó kérelem támogatása eseten a mellékelt megállapodás 3 pontjában részletezett tevékenységeket megvalósítsák. A Képviselő-testület felhatalmazza a polgármestert az együttműködési megállapodás megkötésére és aláírására. (2. melléklet)

Határidő: 2017. március 31.

Felelős: Varga Sándorné

polgármester

Varga Sándorné polgármester:

Elmondja, hogy 2016. októberben a testület úgy döntött, hogy későbbi időpontra – a műszaki tartalom megismeréséig – elhalasztja a KEHOP-2.2.2-15-2016-00107 számú, „Mónosbél központú agglomeráció szennyvíztisztító telepének korszerűsítése” projekt megvalósítása érdekében a Konzorciumi megállapodás megkötését a Nemzeti Fejlesztési Programirodával. A műszaki felmérés megvalósult, konkrét adatok közlése is megtörtént.

Antal József alpolgármester:

A vízdíjakat ennek a programnak a megvalósulása mennyire fogja befolyásolni?

Varga Sándorné polgármester:

Véleményem szerint, inkább a szennyvíz-telep működési költségeit befolyásolja e projekt megvalósulása.

Kéri a képviselő-testület tagjait, hogy szavazzanak a Konzorciumi szerződés aláírásáról, azzal a feltétellel, hogy az Önkormányzat anyagi támogatást nem tud biztosítani e projekt megvalósításához, ha az Állam a szükséges forrásokat biztosítja, akkor településünk részt vesz ebben a programban.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az együttműködési megállapodás megkötését támogatja.

**23/2017. (III.29.) Képviselő-testületi határozat**

Mónosbél Községi Önkormányzat Képviselő-testülete megtárgyalta és elfogadja, hogy a KEHOP-2.2.2-15-2016-00107 számú, „Mónosbél központú agglomeráció szennyvíztisztító telepének korszerűsítése” projekt megvalósítása érdekében jelen határozat melléklete szerinti Konzorciumi megállapodást köt a Nemzeti Fejlesztési Programirodával.

A Képviselő-testület felhatalmazza Varga Sándorné polgármestert, a Konzorciumi megállapodás aláírására. (3. sz. melléklet)

Határidő: 2017. március 31.

Felelős: Varga Sándorné

polgármester

Varga Sándorné polgármester:

Elmondja, hogy a korábbi évekhez hasonlóan a lakosság ivóvíz és csatorna szolgáltatás ráfordításának csökkentésére az ÉRV Zrt. a 2017. évi lakossági víz- és csatornaszolgáltatás támogatás igénylésére pályázatot kíván benyújtani, melyhez szükségesek az érintett önkormányzatok nyilatkozatai. Javasolja a támogatási kérelem benyújtását. Kéri a képviselő-testület tagjait, hogy szavazzanak a lakossági ivóvíz és csatornaszolgáltatás ráfordításainak csökkentésére irányuló kiírás megpályázására az előterjesztés szerint.

A döntéshozatalban résztvevők száma 4 fő.

Mónosbél Községi Önkormányzat Képviselő-testülete 4 igen szavazattal az alábbi határozatot fogadta el:

**24/2017.(III.29.) Képviselő-testületi határozat**

Mónosbél Községi Önkormányzat képviselő-testülete döntött abban, hogy 2017. évre vonatkozóan a lakossági ivóvíz és csatornaszolgáltatás ráfordításainak csökkentésére támogatási kérelmet kíván benyújtani.

A képviselő-testület felhatalmazza a polgármestert a vonatkozó rendelet pályázathoz szükséges mellékleteinek, nyilatkozatainak aláírására.

Határidő: folyamatos

Felelős: Varga Sándorné

polgármester

Mónosbél Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 46. § (2) bekezdés a.) pontja alapján a továbbiakban zárt ülést tart, mivel önkormányzati hatósági ügyet tárgyal.

k.m.f.

Varga Sándorné Fehér Lászlóné

polgármester címzetes főjegyző